joshua na die reën en wolwedans:
Die graad 12 Drama-leerders het op 30 Julie 2018 die geleentheid gehad om soos, in Hollywood, hulle praktiese eksamenstukke op te voer. Die optredes was skitterend en die gehoor kon hulle inleef in die gedagtes van moordenaar, liefdevolle mans en vroue tot die ellende en swaarkry van die konsentrasiekampe in die Anglo Boere-oorlog.
Groot opgewondenheid het geheers oor die "Tour de Florries" wat op 31 Julie 2018 plaasgevind het. Die Afrikaanse-, Engelse-, Duitse-, en Franse-spanne het meegeding. Baie dankie aan die Bergfiets-leerders wat ons vier tale-spanne verteenwoordig het. Dankie vir 'n prettige Europese dag!
Dankie aan elkeen wat die aand so prettig versier het!!
Die Florries maak geskiedenis!
Ons bloed is groen, maar so ook ons voetspore. Elke klas het blikkies versamel sodat kreatiewe blikkieskore gebou kon word. Die kreatiewe idee's het behoorlik gevloei. Na die beoordeling is al die blikkies plat getrap en aan 'n herwinningsmaatskappy oorhandig. Dankie aan elke leerder wat groen dink - ons is trots op julle!
Só het nog ŉ suksesvolle Jokfees-aktiwiteit op Woensdag, 1 Augustus 2018 plaasgevind. Die Florries het behoorlik met hul talente kom spog. Van die sang- en dansitems was van hoogstaande gehalte en vir baie Florries was dit hul eerste keer op die verhoog.
con spirito koorfees:
Con Spirito tree op Vrydag, 4 Augustus 2018 (18:00 vir 18:30) op by ons koorfees. Kaartjies is beskikbaar by Thea Fourie in die finansiële kantoor teen R60 per persoon.
Wat al oor die jare opgetree het sluit in: Randal Wicomb, Pieter Smit, Navi Red, Mathys Roets, Overtone, Coenie de Villiers, Glaskas, Lucas Maree, Theuns Jordaan, Revolusie, Prime Circle, Nataniël, Robbie Wessels, Chris Cameleon, Karen Zoid, Klopjag, Tuindwergies, Melktertkommissie, Straatligkinders, DNA Strings, Dewald WasserFall en Joshua Na Die Reën.